Държавен вестник, бр. 43, 2016 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  43
след представяне на писмената обосновка от 
кмета на общината относно причините за 
това неизпълнение.
Чл. 130к. (1) По предложение на министъра 
на финансите с акт на Министерския съвет 
на общините може да бъде отпусната допъл-
нителна субсидия от централния бюджет за 
погасяване на заемите по чл. 130ж, ал. 1, когато 
се установи, че е налице трайна тенденция 
за подобряване на финансовото състояние на 
общината, като при изпълнението на плана 
по чл. 130е са постигнати:
1. намаление на просрочените задължения;
2. първичен бюджетен излишък за последен 
отчетен период на общината, който е положи-
телната разлика между приходите, помощите 
и даренията, разходите и бюджетните взаимо­
отношения, без да се отчитат разходите за 
обслужване на дълга на общината;
3. устойчиво нарастване на собствените 
общински приходи, като се изключат тези с 
еднократен характер;
4. повишена събираемост на собствените 
приходи;
5. намаление на административните раз-
ходи, без да се отчитат разходи с еднократен 
характер.
(2) Искането за допълнителна субсидия се 
прави от кмета на общината до министъра на 
финансите не по-рано от 6 месеца след при-
емането на плана за финансово оздравяване.
(3) Към искането по ал. 2 задължително 
се прилагат доказателства за изпълнението 
на плана за финансово оздравяване и се 
предлага размер на допълнителната субсидия. 
Министърът на финансите може да определи 
и допълнителни изисквания за предоставяне 
на информация.
Раздел V
Предсрочно прекратяване на процедурата за 
финансово оздравяване на общината
Чл. 130л. (1) По предложение на кмета на 
общината общинският съвет може да прекрати 
процедурата за финансово оздравяване преди 
изтичането на нейния срок, ако общината из-
лезе от състояние на финансово затруднение.
(2) Предложение за предсрочно прекратя-
ване на процедура за финансово оздравяване, 
която предвижда план за финансово оздравя-
ване с финансово подпомагане с безлихвен 
заем от държавния бюджет, се съгласува 
предварително с министъра на финансите.“
§ 26. В чл. 140 се правят следните изме-
нения:
1. Алинея 1 се изменя така:
„(1) Кметът на общината изготвя годишния 
отчет за изпълнението на бюджета по показа-
телите, по които е приет, придружен с доклад, 
и в срок до 31 август на следващата бюджетна 
година го внася за приемане от общинския 
съвет. В случаите, когато Сметната палата 
извършва финансов одит на годишния отчет 
на общината, кметът на общината внася за 
приемане одитирания отчет заедно с одитното 
становище на Сметната палата за заверка на 
годишния финансов отчет на общината.“
2. В ал. 5 думите „31 декември“ се заменят 
с „30 септември“.
§ 27. В чл. 153, ал. 7 след думите „по ал. 1“ 
се добавя „и на техните разпоредители с бю-
джет, включени в системата за електронни 
бюджетни разплащания“ и се поставя запетая.
§ 28. Създават се чл. 173а и 173б:
„Чл. 173а. Кмет на община, който не из-
пълни задължението си по чл. 130д, ал. 2, се 
наказва с глоба от 500 до 2000 лв.
Чл. 173б. За неизпълнение на задължението 
за предоставяне на информация по чл. 35 ви-
новното длъжностно лице се наказва с глоба 
от 100 до 500 лв., а при повторно нарушение на 
нарушителя се налага глоба в двоен размер.“
§ 29. В чл. 175 думите „чл. 173“ се заменят 
с „чл. 173, 173а и 173б“.
§ 30. В § 1 от допълнителните разпоредби 
се правят следните изменения и допълнения:
1. В т. 16 в изречение първо след думата 
„пенсии“ се добавя „и приравнени на тях 
плащания“.
2. В т. 22 в изречение първо след думата 
„пенсии“ се добавя „и приравнени на тях 
плащания“.
3. В т. 27 след думата „договори“ съюзът „и“ 
се заменя със запетая и след думата „актове“ 
се поставя запетая и се добавя „съдебни и 
арбитражни решения“, а след думата „пенсии“ 
се добавя „и приравнени на тях плащания“.
4. В т. 29 в изречение първо думите „пуб-
лични държавни и общински вземания“ се 
заменят с „данъци, осигурителни вноски, 
други вноски, такси“.
5. В т. 39 се създава изречение второ: „За 
целите на касовото изпълнение и извършва-
нето на промени по съответните бюджети и 
сметките за средствата от Европейския съюз 
възстановяването на получен/предоставен 
трансфер се третира аналогично на плащани-
ята, представляващи възстановяване на при-
ходи, съответно възстановяване на разходи.“
§ 31. В преходните и заключителните 
разпоредби се правят следните изменения и 
допълнения:
1. В § 8, ал. 1 думите „ал. 2 и 5“ се заменят 
с „ал. 2 и 4“.
2. Създава се § 20а:
„§ 20а. (1) Наличните парични средства по 
сметките по чл. 152, ал. 1 може да се обез-
печават от банките с вземания по дълга на 
Република България, поет с ратифицираните 
договори за прехвърляеми заеми с фиксирани 
лихвени проценти между Република България 
в качеството на кредитополучател и Дойче 
Банк Акциенгезелтшафт в качеството на 
кредитор и агент по плащанията, подписани 
на 4 ноември 2013 г.